CELEX: 62021TN0459
Language: mt
Date: 2021-08-03 00:00:00
Title: Kawża T-459/21: Rikors ippreżentat fit-3 ta’ Awwissu 2021 – Calrose Rice vs EUIPO – Ricegrowers (Sunwhite)

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/29
            
         
      Rikors ippreżentat fit-3 ta’ Awwissu 2021 – Calrose Rice vs EUIPO – Ricegrowers (Sunwhite)
      (Kawża T-459/21)
      (2021/C 382/41)
      Lingwa tar-rikors: l-Inġliż
      
         Partijiet
      
      
         Rikorrent: Calrose Rice (Sofia, il-Bulgarija) (rappreżentant: H. Raychev, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Ricegrowers Ltd (Leeton, New South Wales, l-Awstralja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti quddiem il-Bord tal-Appell
      
         Trade mark kontenzjuża kkonċernata: applikazzjoni għal reġistrazzjoni għat-trade mark figurattivi tal-Unjoni Ewropea Sunwhite – Applikazzjoni għal reġistrazzjoni Nru 18 115 808
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tal-4 ta’ Ġunju 2021 fil-Każ R 2465/2020-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata u tibgħat l-applikazzjoni għal reġistrazzjoni tat-trade mark tal-Unjoni Ewropea Nru 18 115 808 SUNWHITE lill-EUIPO sabiex iwettaq ir-reġistrazzjoni;
               
            
                  —
               
               
                  tikkundanna lill-EUIPO u lill-intervenjenti għall-ispejjeż rispettivi tagħhom u għall-ispejjeż tar-rikorrenti sostnuti f’dawn il-proċedimenti, kif ukoll għal dawk sostnuti fil-kuntest tal-appell quddiem ir-Raba’ Bord tal-Appell.
               
            
         Motivi invokati
      
      
                  —
               
               
                  Il-Bord tal-Appell qies b’mod żbaljat li r-rikorrenti ammettiet, fin-nota tagħha li tesponi l-motivi, li l-prodotti mqabbla fil-Klassi 30 huma identiċi;
               
            
                  —
               
               
                  Il-Bord tal-Appell żbalja meta ddeċieda li s-sinjali mqabbla huma identiċi fl-elementi kollha tagħhom;
               
            
                  —
               
               
                  Il-Bord tal-Appell żbalja meta llimita, jew iffoka esklużivament, il-konklużjonijiet tiegħu dwar il-paragun tas-sinjali fuq l-elementi verbali tas-sinjali;
               
            
                  —
               
               
                  Il-Bord tal-Appell naqas milli jqis b’mod suffiċjenti d-differenza viżwali bejn it-trade marks u silet biss konklużjonijiet ġenerali f’dan ir-rigward mingħajr raġunament konkret.